Ксёндз Даліндо Руотала нарадзіўся ў Неапалі ў 1882 г. Скончыў духоўную семінарыю і ў 1905 г. атрымаў прэзбітэрскае пасвячэнне. Святарскі лёс кс. Д. Руотала быў вельмі складаны, бо яшчэ на пачатку ХХ ст. ён стаў прадвеснікам ідэяў ІІ Ватыканскага Сабору, якія не заўсёды адпаведна ўспрымаліся ў тагачасным Касцёле. І таму доўгі час ксяндзу Даліндо было забаронена адпраўляць святую Імшу. З 1937 г. святар жыў і служыў у Неапалі, дзе ўжо мог цэлебраваць Эўхарыстыю, а таксама пісаў свае тэалагічныя працы. Ксёндз Даліндо пакінуў пасля сябе 33 тамы біблійных каментараў, аўтабіяграфічных запісаў, тэалагічных твораў, заснаваных на яго духоўным містычным досведзе. Нядаўна распачаўся беатыфікацыйны працэс слугі Божага кс. Даліндо.